L'opinió pública espanyola contrària a la guerra, entre altres causes, va motivar un canvi polític a Espanya que després de les eleccions del 14 de març va pujar al govern al partit socialista. Establert el nou govern a Espanya, la primera mesura adoptada va ser ordenar la retirada de les tropes de l'Iraq. Seguidament, com a dependents de la missió espanyola, Hondures, Nicaragua i la República Dominicana van adoptar la mateixa mesura. Posteriorment la República de Filipines també va retirar les tropes de l'Iraq, sota el xantatge terrorista que amenaçava de llevar la vida a un camioner filipí segrestat a l'Iraq. Durant el 2006 la violència a l'Iraq sofrir un notable increment, arribant a xifres rècords quant al nombre de soldats morts, així com la proliferació de múltiples atemptats entre les diferents confessions, arribant al punt que molts van pronosticar l'inici de la guerra civil. Com a contramesura per reduir la violència l'administració nord-americana, va ordenar l'enviament de més de 20 000 soldats addicionals a l'Iraq, juntament amb altres mesures de tipus econòmic. Durant l'any següent la violència va disminuir notablement a l'Iraq. Com a resultat, algunes nacions membres de la Coalició van començar a retirar les seves forces com a conseqüència d'una opinió pública a favor de la retirada de les tropes i l'augment de les forces iraquians que van començar a assumir la responsabilitat de la seguretat.